Päiväkirjasta löytyy tunnelmia ja kuvia maaliskuun alun Helsingin ja Lahden keikoilta. Lehtijuttuarkistoon on puolestaan lisätty Rumban sekä Aksentin Niinivaara Express -arviot.\nKlaus Thunder & Ukkosmaine toivottaa ystävilleen mahtavaa ja rakkaudentäyteistä kevään alkua!\nTunnelmia Helsinki-Lahti -akselilta\nRavintola Kannas, Helsinki\nHeräilin perjantaiaamuna seitsemän aikoihin. Ehdin rauhassa keittää kahvit ja lukea lehden ennen kuin luottokuskiksemme ja -roudariksemme muodostunut Josi tuli hakemaan minua heittääkseen minut kamoineni juna-asemalle.\nAikaisemmin keikkamatkamme hoituivat junalla mainiosti, mutta nyt kun soitinarsenaalia on matkassa enemmän, vaikeutuu homma hiukkasen, kun on liikkeellä yksin. Onneksi ilmeisen huumorintajuinen lipunmyyjä myi minulle paikan junan yläkerrasta.\nMuutoin junassa matkustaminen on kyllä oikein mukavaa. Matkan aikana ehdin lukemaan Nyt-liitteen kannesta kanteen, kuuntelemaan Radiopuhelimien uuden levyn läpi pari kertaa, ja sain työstettyä paria sanoitusta.\nKlaus tuli vastaan juna-asemalle vuokra-autolla. Olimme sopineet hoitavamme herra Thunderin muuton ennen soundcheckiä. Useampi tuntihan siinä vierähti, ja lopulta ehdimme Kannakseen noin yhdeksän aikoihin. Valmiiksi väsyneinä laitoimme kamat kasaan, ja teimme nopean soundcheckin miksaajaksi pestatun Miihkalin johdolla.\nPaljoa ei jäänyt aikaa tapettavaksi, sillä keikka aloiteltiin kymmenen jälkeen. Paikalle oli kertynyt mukavasti porukkaa, josta suuri osa oli selkeästi tullut keikkaamme varten. Miellyttävää.\nMiesten vessaan vaihtamaan keikkavaatteet päälle ja intronauhan siivittämänä lavalle. Hurraukset olivat melkoiset. Starttasimme keikan 80200-biisillä, ja tunnelma oli heti hallussa.\nPaikalle roudaamamme äänentoistolaitteisto tuntui ainakin omasta mielestä hieman liian pieneltä. Toisaalta tunne saattoi johtua siitäkin, ettei monitorointia ollut, ja välillä oli vaikeuksia kuulla omaa soittoaan, kun yleisöstäkin lähti kohtalaisen iso ääni. Hyvällä meiningillä keikka kuitenkin luovittiin läpi.\nEhkä tokan biisin jälkeen onnistuin rymeltämään nurin lavan takana olleen penkin, jonka päälle olin tietenkin varannut pari vesituoppia. Onneksi joku yleisön joukosta älysi tuoda pyyhkeitä parin biisin jälkeen, niin sain kuivattua vedet ja heivattua enimmät lasinsirut pois lavalta. Onneksi en tällä keikalla soittanut paljain jaloin, kuten joskus tulee tehtyä.\n(Kuva: Jussi Anttonen)\nEhkä hieman holtittomampaa osastoa edusti Kannaksen keikka, mutta ihan hyvä mieli jäi vedosta kuitenkin. Keikan lopulla intouduimme pitkästä aikaa soittamaan lainamateriaalia Aikakoneen Odota-biisin muodossa.\nKeikan jälkeen juttelimme tuttujen ja tuntemattomien kanssa, ja myimme jälleen mukavan määrän levyjä. Valomerkin tultua roudasimme kamat autoon, jonka ajoimme parkkiin Töölön torille. Jorma Uotinen käveli vastaan Klausin luo suunnatessamme. Klausin uudessa kämpässä nukahdin saman tien kun pää koski tyynyä.\nHerätyskello herätti väsyneen orkesterin kymmenen tienoilla. Nopea aamusuihku ja sitten palauttamaan vuokra-autoa sekä äänentoistolaitteistoa. Kaikki velvoitteet hoidettuamme suuntasimme syömään, ja saimme ruokapaikkaan seuraa siskostani.\nLyhyen levykauppapyrähdyksen jälkeen Klausin luokse puolen tunnin mittaisille päiväunille. Tai itse asiassa minä nukuin, ja sillä aikaa Klaus hoiti tärkeän homman: ajoi kokopartansa pois ja jätti vain viikset. Komeaa!\nViiksien trimmauksen vuoksi meinasimme lopulta myöhästyä Lahden junasta, mutta ehdimme kuitenkin parahultaisesti.\nLahden asemalle saavuttuamme suuntasimme Torveen, jonne illan toinen orkesteri Santtu Karhu ja Talvisovat oli saapunut myös juuri. Kun molemmat orkesterit olivat tehneet soundcheckit, menimme porukalla syömään Torven piikkiin. Santtu Karhu kertoi, että Venäjällä on yhtye joka muistuttaa suuresti meitä, mutta ei muistanut sen nimeä.\nRuokailun jälkeen menimme Klausin kanssa kahville ja hengailemaan kaupungille. Teimme myös settilistan illan keikalle. Yhdentoista aikoihin palasimme Torveen, jossa Talvisovat aloitteli settiään. Baarin ovea avatessa jännitti, että onko paikalle ketään, mutta epäilykset osoittautuivat turhaksi: täyttä oli. Muutamia tuttujakin näkyi, ja heidän kanssaan olikin miellyttävää jutustella omaa soittovuoroa jännittäessä.\nSanttu Karhun porukan lopetettua roudasimme pikaisesti omat kamamme lavalle. Kello taisi olla tässä vaiheessa jo lähempänä yhtä, mutta kummasti vaan aina ennen keikkaa kehoon ilmestyy lisäenergiaa, vaikka sitä ennen olisi väsyttänyt armottomasti.\nKeikan alku oli melkoisen kaoottinen. Dj lopetti merkistä levyjen soittamisen, jolloin miksaajan piti laittaa pyörimään Pariisin kevään Tuu Rokkaa mun tanssilattiaa -biisi ja sen jälkeen intronauhamme. Dj:n lopetettua kuulimme takahuoneeseen kuitenkin pelkkää hiljaisuutta. Ajattelin että ehdin käymään nopeasti vessassa, kun miksaaja laittaa biisin soimaan. Vessaan sitten kuulin, kun intronauha pärähti soimaan kummallisesti jostain puolivälistä. Ehdin kuitenkin lavalle juuri h-hetkellä.\nEkan biisin aikana ilmeni sitten muutakin pikkuvikaa. Ekan biisin intron jälkeen Klaus alkoi laulaa, mutta hänen mikistään ei yllättäen kuulunut pihaustakaan. Annoin oman mikkini, joka vaikutti toimivan. Biisi mentiin läpi ilman taustalauluja.\nParin seuraavan biisin aikana ongelmat jatkuivat. Klausille vaihdettiin uusi mikki, joka kuitenkin pätki samalla tavalla. Lisäksi molempien mikit meinasivat lähteä kiertämään joka käänteessä. Ilmeisesti myös yksi D.I.-bokseista oli rikkoutunut, sillä Klausin kulkiessa koskettimieni edestä alkoi kuulua armotonta rätinää. Onneksi Klaus tajusi olla kulkematta samasta paikasta toista kertaa.\nEhkä neljännen biisin jälkeen kaikki saatiin toimimaan, ja saatoimme itsekin keskittyä soittamiseen täysillä. Sen jälkeen kaikki olikin melkoista juhlaa. Porukka baarissa alkoi hiljalleen lämmetä meiningillemme täysvaltaisesti jo valmiiksi fanaattisen eturivin yleisön lisäksikin. Oli taas hauska seurata muutamienkin epäuskoisten ilmeiden muuttuvan iloisiksi hymyiksi keikan edetessä.\nTalvisovien porukka tuntui diggailevan myös meininkiä. Bändin perkussionisti ja kitaristi kuvasivat keikkaa videokameralla, ja huusivat minulle kannustuksia.\nSetin päätyttyä takahuoneeseen pyyhkimään hikeä ja kuuntelemaan yleisön jatkuvaa kannustusta. Soitimme encoreina Suudelmia Suvikadulla -slovarin ja Katuvalojen välkkeen. Suvikadun aikana oli mukava seurata kuinka yleisö tanssi pareittain illan viimeistä hidasta. Kaunista.\nKaksi encorea ei yllättäen riittänytkään, vaan meidän piti palata lavalle vielä toistamiseen. Miellyttävää. Intouduimme soittamaan taas Aikakonetta, sekä lisäksi encore-numeroksi vakiintuneen Yläkerran tytölle -biisin.\nKeikan jälkeen oli väsynyt, mutta hyvä olo. Suuntasimme enimmät hiet pyyhittyämme baarin puolelle, jossa kehuja sateli useammastakin suunnasta. Positiivinen yllätys oli se, että lipputiskillä myynnissä olleet levymme olivat kaikki huvenneet heti keikan jälkeen. Nähtävästi saimme aika monta uutta ystävää lahtelaisista.\nVäsynyt, mutta onnellinen yhtye keikan jälkeen\nValomerkin jälkeen kasailimme kamat ja suuntasimme yöpaikkaan. Mainio mieli jäi illasta kaikin puolin. Kiitos Lahti, toivottavasti nähdään pian uudestaan!\nPäiväkirjaa, levyarvioita ja lisäyksiä keikkakalenteriin\nPäiväkirjasta löytyy Wilhelmin tarinointia menneen viikon kahdesta keikasta. Tällä viikolla Ukkosmaine on taas tien päällä: perjantaina on luvassa Helsingin keikka, lauantaina vuorossa on Lahti.\nNiinivaara Express on otettu levyarvioissa vastaan melko mukavasti. Uudesta Rumbasta (4/2007) löytyy kolmen tähden arvio. Toimittaja Manu Haapalaisen mukaan ”Ukkosmaine kuulostaa nyt siltä kuin pitääkin”. Noise.fi-sivusto pistää peliin yhden tähden enemmän, ja toteaa että ”Ukkosmaineen naputus on viihdyttävää, paikoin yllättävänkin mietittyä ja näkemyksellistä mutta ennen kaikkea omaperäistä”. Voit lukea arvion kokonaisuudessaan klikkaamalla tästä.\nKeikkakalenteriin on lisätty tulevan kesän festarikeikoista ensimmäinen: Klaus Thunder & Ukkosmaine soittaa heinäkuussa Ilosaarirockissa!\nPaikkaushommia teatterilla ja hurmosta nuorisotalolla\nEdellisestä Teatteriklubin keikasta oli ehtinyt kulua vain pari viikkoa, eikä Ukkosmaineen alun perin pitänytkään esiintyä Teatteriklubilla helmikuun lopussa järjestetyillä Pohjois-Karjalan Vihreiden syntymäpäivillä. Illan alkuperäinen yhtye joutui kuitenkin perumaan keikkansa sairastapauksen vuoksi, ja reiluina kavereina lupauduimme paikkaajiksi lyhyellä varoitusajalla.\nJonkinlaista kummallista déjà-vu -ilmiötä oli koko ajan ilmassa Teatteriklubille suunnatessa. Tällä kertaa ei tosin tarvinnut auttaa äänentoiston kasaamisessa, vaan pääsi kävelemään ikään kuin valmiiseen pöytään. Soundcheck tehtiin nopeasti, ja paineltiin yläkertaan syömään.\nKeikan aloitusajankohdaksi oli sovittu kello kymmenen, mikä sopi erittäin hyvin – ajoissa nukkumaan! Näimme Klausin kanssa Teatterilla puoli kymmenen aikoihin. Paikalla oli väkeä ihan mukavasti, ei yhtä paljon kuin levynjulkkarikeikalla, mutta mukava määrä kuitenkin. Lisää väkeä myös tuli paikalle koko ajan.\nKlaus oli tehnyt valmiin settilistan rungon, johon tein muutaman muutoksen, ja sitten olikin aika lähteä valmistautumaan. Sueden biisin jälkeen miksaaja-Timo laittoi intronauhan soimaan, ja astelimme lavalle.\nSettiä oli muuteltu hieman parin viikon takaisesta, ja niinpä keikka lähti käyntiin Katuvalojen välkkeellä. Porukka alkoi lämmetä hiljalleen, ja lopulta aikaiseksi saatiin ihan asialliset bileet.\nKeikka oli monin tavoin tosi erilainen kuin parin viikon takainen, jolloin jo levynjulkaisunkin takia oli tosi juhlava olo, ja vatsassa perhosia säkkikaupalla.\nTällä kertaa porukka piti saada mukaan taistelemalla vähän enemmän kuin viime kerralla. Taisteleminen (tai kiireen takia pitämättä jääneet treenit) aiheuttivat sitten sen, että muutaman kerran tein tosi lahjakkaita soittomokia. Toisaalta oma meininki tuntui myös tosi paljon raivokkaammalta kuin pari viikkoa sitten, ja välistä tuntui selkeästi hyvältä räimiä vaan menemään täysillä, välittämättä siitä miltä se kuulostaa.\nVarsin hyvä mieli jäi loppujen lopuksi, ja helmikuun keikkojen teemaksi muodostuneet runsaat encoret jatkuivat taas. Minkäs teet, kun ei malta lähteä lavalta millään pois.\nKeikan jälkeen myimme miellyttävän ison läjän levyjä, juttelimme tuttujen ja tuntemattomien kanssa ja poistuimme yöhön spekuloimaan tulevaa.\nKarsikon nuorisotalo, Joensuu\nLauantaiksi oli buukattu yksityistilaisuusluonteinen keikka Prometheus-leirin ohjaajien koulutustilaisuuden yhteyteen.\nVietin itse rauhallista lauantaipäivää, nukuin pitkään, kävin kävelyllä ja lueskelin. Klaus soitteli jossain vaiheessa ja sanoi saaneensa edellisiltana lievähkön ruokamyrkytyksen, jonka jäljiltä kuumetta oli vieläkin 38 astetta. Hieman jännittäviltä vaikuttivat siis lähtökohdat illan keikalle, mutta solisti vakuutti selviytyvänsä.\nSeitsemän aikoihin Klaus tuli hakemaan. Pakkasimme autoon soittokamat, ja kävimme hakemassa keskustasta matkaan Hullut Hattuset -orkesterin äänentoistolaitteiston.\nIlmassa oli todellista historian siipien havinaa, kun saavuimme koulutustilaisuusareenana toimineen Karsikon nuorisotalon pihaan. Itse olen kuitenkin soittanut kyseisessä paikassa yläasteikäisenä ensimmäisiä keikkojani, ja paikkaan liittyy monia hyviä muistoja. Fiilikset olivat siis korkealla jo valmiiksi.\nPaikan päällä oli vielä meneillään ryhmäkeskusteluja, joita yritimme olla häiritsemättä. Pystytimme äänentoistokamat hiljaisesti. Tai oikeastaan minä pystytin, sillä annoin Klausille valtuudet levätä sohvalla, jotta tämän sairas olo helpottaisi.\nPuoli yhdeksän tienoilla keskustelut alkoivat vaihtua iltapalaan, ja saatoimme tehdä nopeahkon soundcheckin. Vaikutti hyvältä. Söimme itsekin pari sämpylää, ja suunnittelimme settilistaa.\nVähän yhdeksän jälkeen laitoin PA:sta soimaan fiiliksennostatusbiisiksi Pariisin kevään Tuu rokkaa mun tanssilattiaa, ja kirmasin takahuoneeseen vaihtamaan vaatteet. Klaus vaikutti silminnähden terveemmän näköiseltä, kun keikka lähestyi. Nopeat keskinäiset tsemppaukset, ja sitten intronauha alkoikin soida salin puolella.\nSetti alkoi poikkeuksellisesti slovarilla, Suudelmia Suvikadulla -biisillä. Sen sijoittaminen ekaksi olikin hyvä ratkaisu senkin kannalta, että kummankin äänet olivat vielä kunnossa. Kun kyseisen biisin soittaa setin loppupuolella huudettuaan ääntään käheäksi tunnin ajan, sujuu stemmalaulu huomattavasti heikommin. Biisi toi keikalle myös tunnelmallisen alun, jota korosti nuorisotalon pimeä sali ja random-henkisesti toimivat värivalot.\nVarsinaista lavaa ei ollut, vaan soitimme lattialla, samalla tasolla yleisön kanssa. Ehkä sekin vaikutti osaltaan keikan aikaansaamiin hyviin ja intiimeihin fiiliksiin. Paikalla oli leiriohjaajia eri puolilta Suomea, ja useat eivät luonnollisestikaan olleet kuulleet bändistämme aiemmin. Erittäin hyvin he kuitenkin tuntuivat pääsevän meininkiin sisään, ja oli mukava katsella hymyileviä ihmisiä, jotka jaksoivat todellakin tanssia halki keikan.\nYleisöstä huokui muutenkin sellaista lämmintä, hyvää fiilistä, joka tuntuu lavalla ollessa todella hyvältä. Vaikea sitä on sanoiksi pukea. Ehkäpä paikalla olleet tietävät selittämättäkin, mitä tarkoitan.\nHyvin vapaamuotoisesti edennyt keikka ei sitten taaskaan meinannut päättyä millään ilveellä. Emme varsinaisesti edes poistuneet lavalta, vaan aloimme puskea mielivaltaisessa järjestyksessä biisejä varsinaisen setin loputtua. Hiki virtasi, ja oli niin älyttömän siistiä.\nJossain vaiheessa Klausin oli pakko sanoa, että “nyt vielä yksi tuutulaulu, ja sitten lopetetaan”. Eturivissä ollut tyttö tinkasi Klausin tarjouksen kuitenkin yhdeksi nopeaksi ja yhdeksi hitaaksi, ja eihän siinä muu auttanut. Keikka päättyi siis Ekan kerran siivittämänä Pielisjokeen, jonka loppu oli erityisen kaunis, kun Klaus ja suuri osa yleisöstä tulivat halaamaan yhdessä minua soittaessani kappaleen viimeisiä tahteja.\nKeikan jälkeen Klaus totesi, että kuumeinen olo on tiessään. Musiikilla on kummallinen parannusvoima, se on tullut omakohtaisestikin koettua joskus. Lämmin kiitos vaan kaikille läsnä olleille, ja toivottavasti jaksoitte säilyttää keikan lopussa kertomamme salaisuuden maanantaihin asti :)


Laattojen vaurioituminen aiheuttaa monia ongelmia - tesa\nTeknologia ja trendit\nLaattojen vaurioituminen aiheuttaa monia ongelmia\nSäästämme sinut turhalta harmilta: näin vältät laattojen vahingoittumisen fleksopainatuksessa\ntesa® Softprint: laattojen irrottaminen on helppoa\nNäin vältät helposti laattojen vaurioitumisen fleksopainatuksessa\nOletko jo kokenut laatan vahingoittumisen siihen irrotusprosessissa kohdistuvan suuren voiman takia? Se on kaikkien mielestä todella ärsyttävää. Laattojen irrottaminen on sekä uuvuttava että aikaa vievä työtehtävä. Siitä aiheutuu myös lisäkustannuksia. Laatta menetetään, ja sen vaihtaminen kuormittaa myös ympäristöä.\nKaikki ovat yhtä mieltä siitä, että laattavahingot tulisi välttää mahdollisuuksien rajoissa – juuri se onkin tavoitteemme. Miten kuvalaattateippi voi olla siinä avuksi?\nEnsinnäkin on syytä korostaa, että kaikki kuvalaattateipit eivät sovi kaikkiin painokoneisiin. Yksilölliset tarpeet, toimintatavat ja painomateriaalit voivat vaikuttaa siihen, miten hyvin teippi kiinnittyy. Väärän yhdistelmän käyttö voi johtaa vaikeuksiin laattojen irrottamisessa ja jopa vahingoittaa niitä, mikä johtaa korkeisiin materiaalikustannuksiin ja viiveisiin tuotannossa.\nIhannetapauksessa teippi kiinnittää laatan painatuksen aikana mutta mahdollistaa helpon ja kitkattoman poistamisen, kun painotyö on valmis. Ratkaisu piilee oman tuotantolaitoksesi yksilöllisiä olosuhteita vastaavan teipin valinnassa. Tämä kattaa esimerkiksi kulutusmateriaalien, kuten painolaattojen tai erityyppisten painovärien, käytön mutta riippuu myös laattojen puhdistusprosesseista ja puhdistusaineista.\nLaattojen taakse kertyneiden liuotinvärien ja erilaisten kuvalaattateippien yhdistelmät voivat vaikeuttaa laattojen irrottamista. Miksi? Painovärien kemialliset sidosaineet vaikuttavat laatan ja teipin väliseen kiinnittymiseen. Kun kiinnittyminen on liian tiivistä, laatan irrottamisesta tulee vaikeaa. Jäämien kertyminen on siis joko vältettävä kokonaan tai ne on poistettava perusteellisella puhdistuksella. Vaihtoehtoisesti voidaan myös valita toisenlainen kuvalaattateippi.\nKuvalaattojen automaattinen puhdistus voi valitettavasti olla syy siihen, että painovärien jäämät kertyvät laattojen selkäpuolelle. Jopa ohut painovärikerros voi aiheuttaa vakavia vaurioita. Laboratoriokokeet osoittavat myös, että mitä ohuempi kerros on, sitä vaikeampaa laattojen irrottamisesta tulee. Tämä tarkoittaa, että jopa puhtailta näyttävissä laatoissa voi olla jäämiä kemiallisista sidosaineista. Niitä ei kuitenkaan huomata, ennen kuin laatat vahingoittuvat irrottamisen aikana.\nVaikka laatta näyttää täysin puhtaalta, näkymättömät nitroselluloosajäämät voivat tehdä sen irrottamisesta vaikeaa ja aiheuttaa laattojen vaurioitumisen. Oikeanlainen teippi ja puhdistusmenetelmä ovat ratkaisevia tekijöitä.\nSteffen Koslowski Tuotekehittäjä, tesa\nHaitallisten vaikutusten välttämiseksi on suositeltavaa lisätä manuaalinen puhdistusvaihe laattojen automaattisen puhdistuksen jälkeen: laatta tulee kuivata puhtaalla liinalla ja sopivalla liuottimella. Tämä ylimääräinen vaihe ei kuitenkaan ole realistinen vaihtoehto useimmille painajille.\nKäytännöllisempi ratkaisu on käyttää teippiä, jossa on laattapuolella painovärejä hylkivä liima. Näin vähennetään laattojen vahingoittumisen riskiä irrottamisprosessin aikana.\nOli puhdistusprosessisi sitten manuaalinen tai automaattinen, voimme aina tarjota sinulle sopivan ratkaisun. tesa® Softprint -valikoimamme tarjoaa erilaisia korkealaatuisia kuvalaattateippejä, jotka vastaavat kaikkiin fleksopainatuksen tarpeisiin.\nEsimerkiksi tesa® Softprint TP tukee ihanteellisesti laattojen automaattista puhdistusprosessia. Sen erityinen painovärejä hylkivä liima ehkäisee värin jäämien kertymisen laattoihin automaattisen puhdistuksen seurauksena. tesa® Softprint TP tarkoittaa myös, että muita manuaalisia puhdistusvaiheita ei tarvita. Siihen liittyy monia etuja: laattojen puhdistukseen kuluu vähemmän aikaa, tuotannossa on vähemmän katkoja ja laattojen elinikä pitenee, mikä johtaa merkittäviin kustannussäästöihin.


Video: Tietotekniikka ASMR - io-tech.fi\nVideo: Tietotekniikka ASMR\n16.1.2019 - 12:25 Sampsa Kurri Tietotekniikka 43\nio-techin YouTube-kanavan 15000 tilaajan kunniaksi julkaisimme tietotekniikkavideon hieman tavallisesta poikkeavalla teemalla.\nio-techin YouTube-kanava on kasvanut viimeisten kuukausien aikana vauhdilla ja nyt tilaajia on jo yli 16000. Tavoitteenamme on nousta Suomen ja miksei jopa Pohjoismaiden suurimmaksi tekniikkakanavaksi YouTubessa. Tällä hetkellä ja pitkälle tulevaisuuteen io-techin juttujen pääpaino tulee olemaan kirjoitetuissa uutisissa ja testiartikkeleissa, mutta maailman muuttuessa myös meidän täytyy pystyä mukautumaan ihmisten muuttuviin median kulutustottumuksiin.\nSiinä missä io-techin suosituimpien artikkeleiden lukumäärät liikkuvat parhaimmillaan kymmenissä tuhansissa lukukerroissa, io-techin suosituinta YouTube-videota eli katsausta Samsungin 8K QLED -televisioon on katsottu jo yli 300 000 kertaa. Toiseksi suosituinta videota eli 10 000 euron tietokoneen kasausvideota on katsottu lähes 200 000 kertaa, hiljattain julkaistua videota Lidlin pelinäppäimistöstä on katsottu yli 60 000 kertaa ja Asuksen kanssa kaupallisessa yhteistyössä toteutettua esports-tietokoneen kasausvideota 75 000 kertaa.\nio-techin kirjoitetuissa ja uutisissa keskitymme nyt ja jatkossa puhtaasti asiaan, mutta YouTuben puolella kanavan kasvattamiseen ja videoiden katseluun toimivat erilaiset keinot. Myös siellä pyrimme ensisijaisesti keskittymään tekniikka-aiheisiin videoihin, mutta videoiden teemat ja sisältö saattavat välillä olla hieman viihteellisempiä. Uskomme kuitenkin, että kanavaa tarpeeksi kasvattamalla pystymme tulevaisuudessa tarjoamaan entistä enemmän puhtaasti asiapainotteista tekniikkavideosisältöä.\nYouTube-kanavamme 15000 tilaajan rajapyykin saavuttamisen kunniaksi toteutimme pilke silmäkulmassa useammalta katsojalta tulleen videoehdotuksen eli tietotekniikka-aiheisen ASMR-videon.\nASMR (Autonomous Sensory Meridian Response) tarkoittaa autonomisia ja rauhoittavia aistielämyksiä. Ihmiset saavat näitä tuntemuksia etenkin kuulon, näön ja tuntoaistin kautta rauhallisissa tilanteissa ja YouTubessa kyseinen genre on hyvin suosittu. Kaikki ihmiset eivät tunne ASMR-tuntemuksia.\nPS. Älä ota videota turhan tosissaan, kiitos.\nASMR ATK video Youtube\nOudoksi on maailma mennyt, kun selvät vitsitkin pitää selittää.\nOlipas kihelmövää, ihan karvat nousi pystyyn. Liekö tuo sitten ASMR, rauta, vai @Sampsa johon kroppa reagoi. 😀 Tällaista ASMR:n alalajia, komponenttien koskettelua ja osien unboxausta onkin jo kaivattu. Ehkä laajentaa sisältöä vielä manuskojen lukemisella… :drool: Kanava tilattu!\nUnboxing ASMRät parempia 😀\nVihdoinkin ASMR jota edes viitsii kuunnella, tai jopa katsoa!\nOlisiko seuraavana dremel-työkalu ASMR videota tulossa?\nKiitos Sampsalle rauhoittavasta videosta. Auttoi myös raudanhimoon, peruutin uuden Ryzen 3600x ennakkotilauksen ja jatkan entisellä GTX970 näytönohjaimella.\nLuulisi oleva kaikki ihan hyvin, kun ottaa huomioon paljonko io-techin tuotanto kerää katsojamääriä lyhyessäkin ajassa. :tup:\non muuten BGA pinnit jämyjä kun ei saa sampsa sormella niitä edes vääntymään 😀\nNo nyt on kunnollista ?\nBRILLIANT ! Kiitos nauruista. Seuraavaksi talenttiin esiintymään?\nASMRistä tuli heti mieleen.\n*Köh köh* Nyt on kaffet pitkin pöytää.. Se on hyvä ettei ihan kaiken tarvitse olla niin vakavaa. :rofl:\nTipaton loppui nyt, korkki auki Sampsa hyvä 🙂\nTällaista se Dropless Oakmoon aiheuttaa. Upea video.\nASMR video bemmin jarruremontista ?\nMilloin aikuisviihde edition jossa korkkaat prossun ja emolevyn.\nSe on Porilainen, ihan normaalia. ;D\nAiheutti huvittuneita tuntemuksia. :tearsofjoy:\nErityisesti näppäimistön ja hiiren äänet olivat minulle ASMR-triggereitä:joy:\nMissä BGA, olettaisin että LGA toisessa ja PGA toisessa :vihellys:\nNäppäimistö oli vähän liiankin lähellä ja tuntui jopa hyökkäävältä.\nUpeeta kontenttia :’D\nHups PGA piti tosiaan kirjottaa.\nSpoilerissa aikuisviihdettä, hurja räbäkkontent.\nMuistikamman napsauttaminen slottiin aiheuttaa aina tyydyttävän äänen :smoke:\nMites se 7980XE ”naksautus” lainassa olevalla korkkaustyökalulla. 😉\nJestas noita lehtipuhallin näytönohjaimia\nPiitahnan levitys puuttui 🙁\numm? missävaiheessa siinä semmonen oli? ite en huomannu ku 2060Fe:n\nEka ASMR – nyt olen nähnyt ja kuullut kaiken mitä tarvitsen 😀\nEi kyllä itsellä pitänyt pokka tätä katsellessa/kuunnellessa, hienoa vaihtelua asialliseen sisältöön @Sampsa 😀\nTosin kuten yllä tuli jo mainittua niin ehkä herää pieni huoli tekijän terveydentilasta:btooth:\nLöytyisikö kenties blooperpätkää mistä tekijän mahdolliset repeilyt havaittavissa vai onko vain jäätävä pokerinaama? o_O;)\nSampsalla "hyviä" ilmeitä tuolla videolla. :rofl:\nMoro, mikä emolevy 3 minuutin kohdalla? Jäi vaivaamaan onko sama emo kun itsellä, että tuliko nyt kuunneltua tuo kohta turhaa.\nkatso liitettä 185493\nNo voi perhana sit, jotenki arvasin… Kuulostikin vähän tutuhkolta.\nEn sitten ole ajan tasalla, kun tullut vaan passiivisten kanssa touhuttua. Nämä ei ala kuukauden päästä kiljumaan laakerivikaisuuttaan?\nNörttiporno tuotu 2000-luvulle ja meemiaikakautee. Vihdoinkin!\nTästä tulee vielä yhtä suuri, ja tuntematon, Suomalainen innovaatio kuin Emojit. Sanokaa minun sanoneen!\nUnenpöpperössä rupesin katsomaan videota pitkällään,ja kun kuiskuttelu alkoi niin tuli joku vaistomainen reaktio vetää päätä poispäin kännykän ruudulta.\nNyt on sitten niska hellänä.:confused:\nKohdassa 4:56 alkoi kuuloaistimet ja aivojen palkkio järjestelmä havahtumaan. En ole ennen tuollaisia näppäin ääniä kuullutkaan. Videoon vielä joku toimiston tilintarkastaja nainen asentamaan mac os tai Amiga os 3.1 niin alkaa jo perhosia olemaan vatsassa.\naika paska video


VAL DI FIEMMEN HYVINVOINTI JA VAELLUSMATKA 4-10.7.2020\nTervetuloa nauttimaan huimista maisemista Val di Fiemmen alueelle Dolomiittien juurelle. Val di Fiemme on tullut tunnetuksi hiihtokeskuksena, jossa järjestettiin hiihdon maailmanmestaruuskilpailut 1991, 2003 ja 2013. Tuleva Olympiakylä vuonna 2026 ja sen ympäristö on ihanteellinen vaellus- ja pyöräilyalu\nTeemme matkalla vaelluksia, joiden kesto on 2,5-5h. Nousukorkeudet ovat 250m-800m ja polut aika ajoin kivikkoisiakin (ei kaikki) Pitkissä alastulossa tarvitaan usein miten terveitä jalkoja, mutta reittejä on helppo lyhentää oman kunnon mukaan. Meitä seuraa kaksi suomalaista ohjaaja koko matkan ajan. He myös asuvat samassa hotellissa ryhmän kanssa. Käytössämme on vapaa pääsy hisseihin, joilla voimme myös piipahtaa ihailemassa upeita vuoristomaisemia. Lisäksi polkupyörillä pääsee mukavasti naapurikyliin Moenaan, josta kuuluisa Marcialonga hiihtotapahtuma alkaa\nTässä suunniteltu ohjelmarunko ja pidätämme oikeuden muuttaa reittejä esim. sääolosuhteiden takia\nKlo 16.10 lento Helsingistä Venetsiaan, jonne saavumme klo 18.30. Bussimatka Predazzoon kestää n. 3,5h yhdellä pysähdyksellä. Majoittuminen ja klo 15.30 lyhyt patikointi Predazzon hyppyrimäki alueelle.\nklo 19.00 päivällinen ja infoa viikon ohjelmasta\nKlo 09.10 Lähtö paikallisbussilla vaelluspaikalle. Vaellusreitti on helppo, ainoastaan 100m nousukorkeutta. Nousemme kabiinilla 1500 metristä aina 1970m (CERVO) ja sieltä aloitamme n. 2h vaelluksen Bocche nimiseen paikkaan. Perillä on ravintola, jossa voimme nauttia eväitä ja ihailla upeita maisemia. Paluu hotelli samaa reittiä tai kävellen alahissiasemalle ( 45 min) Vaelluksen kesto 3h ja nousukorkeus 130m. Omakustanteinen lounas.\nklo 15.00 tutustuminen lähialueeseen ja patikointi Predazzon mäkihyppyreenalle\nMa 6.7 Torre di Pisa vaellus\nAamiaisen jälkeen lähtö "Latemar hissiasemalle. Sieltä noustaan yhdellä köysiradalla ja yhdellä tuolihissillä Passo Feudolle (2175 m). Kyseessä on reissumme vaativin reitti, jos tee koko vaellusreitin. HUOM! Voit valita myös helpomman ja lyhemmän Panorama reitin (3h)\nPasso Feudosta lähdemme polku ylös, joka on paikka paikoin jyrkkä ja saavumme Torre di Pisaan 2671 metrin korkeuteen (1,5h). Ylhäällä voimme nähdä vasemmalle valtava kallion, joka muistuttaa Pisan kaltevaa tornia. Pidämme n. 30 min lepotauon ravintolassa.\nJatkamme matkaa kallioiden välistä Forcella dei Camosciin (2590 m). Täällä teemme sivuliikkeen vasemmalle reitti nro 18, joka johtaa Oberholz-tuolihissiin. Sieltä jatkamme yhden ravintolan kautta lähtöpaikkaamme Passo Feudoon. Kesto alusta lähtien n. 6 h ja lyhyempi reitti 3h.\nVaikeusaste: vaativa jos tekee koko reit\nKlo 19.00 Päivälline\nAamiainen klo 07.30 Viinimaistelut Caldaro järvellä\nTämän päivän ohjelmassa on bussimatka Caldaro järvelle, jonne on matkaa n. 1h. Siellä teemme n. 2,5 h Caldaro järven ympäri vaelluksen . Koska toisessä päässä järveä oli polku suljettu, käännyimme siitä takaisin lähtöpaikalle. Klo 12.30 meillä on viinin maistelut paikallisella viinikellarissa. Bussimatka ja viinin maistelut maksaa yhteensä 20€/hlö. Halutessaan, osa porukasta voi jäädä Predazzoon\nKe 8.7 Bompasel järven vaellus\nAamiaisen jälkeen lähtö Predazzosta paikallisbussilla Cavaleseen (35 minuuttia). Sieltä menemme kahdella kabiinilla ja yhdellä tuolihissillä ylös korkealle Paion del Cermisiin (2229 m). Aloitamme kävelymme Bombasel-järvelle (2268 m) ihaillen upeita vuoristomaisemia Siellä meillä on lepotauko ja jatkamme sitten Forcella del Macacoalle (20 min.) Sieltä osa voi lähteä samaa reittiä takaisin Paion del Cermisiin hissiasemalle. Osa porukasta jatkaa järveltä harjannereitin (nousua 200m) kautta Paion del Cermisin yläasemalle. Harjanteelta on 360 asteen panoraamanäkymät. Paluu hotellille tapahtuu paikallisbussilla Cavalesen kylästä.\nTo 9.7 Val Venegian vaellus\nPäätämme viikkomme ehkä koko matkan kauniimpaan reittiin. Bussimatka lähtöpaikalle 30 min ja sieltä jatkamme rauhallista nousua 1,5h aivan Dolomiittien juurelle. Sieltä aloitamme jyrkemmän nousun Segatini ravintolalle (2200m). Matkalla on peräti kolme vuoristoravintolaa ja maisemat ovat todella huikeat. Reitin pituus 12 km, kesto 4,5h ja nousukorkeutta 450m.\nklo 19.00 Päivällinen ja lyhyet päättäjäiset\nklo 05.30 Aamiainen ja lähtö bussilla Venetsian Marco Polon lentokentälle\nklo 10.00 Lento Helsinkiin jonne saavumme klo 13.50\nAY1781 04.07 Helsinki-Venetsia 16.30 - 18.30\nAY1782 10.07 Venetsia-Helsinki 10.00 - 13.50\nSass Maor Predazzon keskustassa. Hotellissa yöpyvät talven aikaan monet hiihtolajien huippu-urheilijat (hiihtäjät + mäkihyppääjät). Alppityyliset huoneet ovat tilavia ja viihtyisiä. Varustettu parvekkeella, josta on näköala Dolomiiteille. Wellness-keskuksemme on sauna; biosauna; Turkkilainen sauna ja pieni uima-allas\nMonipuolinen buffetaamiainen ja upea illallinen. Kahden hengen huoneissa on parveke, 30-kanavainen LCD-väritelevisio, ilmainen langaton internetyhteys, puhelin ja oma kylpyhuone, josta löydät myös hiustenkuivaajan. Tuplahuoneessa voi olla myös ylimääräinen sänky\nkahden hengen huoneessa: 1.245€ ja singlelisä 135€\nLennot Helsinki - Venetsia - Helsinki\nLentokenttä- ja paikallisetkuljetuksen\n2 suomalaista opasta\nturistivero hotellin 2€/vrk/hlö\nkabiinimaksut, jos vaellus tapahtuu kauempana Predazzosta\nCaldaro järven matka 20€\nMahdollinen pyörän vuokraus\nMatkavekan järjestämien matkojen vastuullinen matkanjärjestäjä on emoyhtiö TravelCo Nordic, joka on rekisteröitynyt Tanskaan ja asettanut kuluttajavakuuden Rejsegarantifondiin. Matkavekan matkojen myynnistä Suomessa vastaa Primera Holidays Oy. Noudatamme yleisiä valmismatkaehtoja sekä matkanjärjestäjän lisä- ja erityisehtoja.\nReittilentopohjaisissa matkoissa maksu- ja peruutusehdot ilmoitetaan matkakohtaisesti.\nMatkanjärjestäjä varaa oikeuden peruuttaa matkan tai matkasarjan vähäisen osanottajamäärän vuoksi. Peruutuksesta ilmoitetaan viimeistään 21 vrk ennen matkan alkua.\nEnnakkomaksu 200,- /hlö viikon kuluttua varauksesta ja loppusuoritus 6 viikkoa ennen lähtöä.


Vuokrataan kerrostalo Kaksio - Jyväskylä Lohikoski Tyyppäläntie 6 F\n2h,k,kph,parv , kerrostalo, 620 €/kk, 52 m²\nvuokrahuoneisto, Jyväskylä, Lohikoski, Tyyppäläntie 6 F\nRauhaisalla alueella mukava, tilava kaksio. Vapautuu 1.8.2021. Hyvä tilankäyttö, reilut huoneet, rauhallinen sijainti puiston laidassa, kauniit maisemat pihapiiriin. Yhtiössä mm. käyttövesiputkisto saneeraus tehty, ikkunat- ja katto uusittu sekä viemärit sukitettu.\nYhteydenotot sirpa.lehto-immonen@op.fi tai 050 3452369\nTyyppäläntie 6 F, 40250 JYVÄSKYLÄ\nSähkö vuokralainen tekee oman sähkösopimuksen. Vesi ennakko 25€/hlö/kk. sauna 7,00 €/kk, ap 9,00 €/kk, pesut. 2€/h.\nParveketupakointi kielletty. Tupakointi vain merkityllä alueella.\nParvekkeen kuvaus: Näkymät puistomaiset. Säilytystilat: Vaatehuone,\nRakennusmateriaalit: Betoni. Pintamateriaalit: Kylpyhuone: seinät laatoitettu, lattia laatoitettu. Makuuhuoneet: seinät tapetoitu, lattiassa muovimatto. Olohuone: seinät tapetoitu, lattiassa muovimatto. Keittiö: seinät maalattu/välitilalaatta, lattiassa muovimatto.\nVarustus: Kylpyhuone, suihku, suihkukaappi, peilikaappi, allaskaappi, pesukoneliitäntä, kiinteät valaisimet, pesukone toimintansa ajan (melko uusi).\nPalvelut: K-Market Lohikoski 300 m. Seppälän palvelut n. 1,5 km.\nKoulut: Lohikoskella 500m. Päiväkoti: Lohikoskella 500m. Hiihtoladut\nja uintimahdollisuus lähellä. Upeat ulkoilumaastot; pururata,\nluistelurata, skeittipuisto vieressä. Liikenneyhteydet:\nPaikallisbussipysäkki 200 m


Seclionin turvallisuusasiantuntijat selvittävät kiinteistön turvatekniikan elinkaaren, nykyisten järjestelmien mahdollisuudet ja rajoitteet sekä soveltuvuuden kiinteistön nykyisiin tai tuleviin tarpeisiin nähden.\nTurvatekniikan kartoituksessa Seclionin turvallisuusasiantuntijat selvittävät tehokkaasti kiinteistön turvatekniikan elinkaaren, nykyisten järjestelmien mahdollisuudet ja rajoitteet sekä soveltuvuuden kiinteistön nykyisiin tai tuleviin tarpeisiin nähden.\nAsiantuntijat arvioivat nykyisten turvatekniikan järjestelmien soveltuvuutta sekä teknisestä että toiminnallisesta näkökulmasta.\nTurvatekniikalla on oma elinkaarensa, kiinteistön käyttötarkoitukset muuttuvat tai vanha teknologia korvataan aivan uudella. Silloin on hetki kartoittaa turvatekniikkaa vastaamaan käyttötarkoituksia ja tarpeita. Kartoituksen jälkeen on mahdollista laatia suunnitelma ja kustannusarvio toimenpiteistä.\nSeclionin asiantuntija on yhteydessä asiakkaaseen tarvittavien lähtötietojen selvittämiseksi\nSeclion tutustuu olemassa olevaan dokumentaatioon ja sopii kohdekäynnin asiakkaan tai tämän nimeämän edustajan kanssa (esim. huoltomies)\nSeclionin asiantuntija suorittaa fyysisen kartoituskäynnin kohteelle ja selvittää turvatekniikan nykytilan sovitussa laajuudessa\nSeclionin asiantuntija laatii kirjallisen, selkokielisen raportin, josta käy ilmi mm. kunkin järjestelmän osalta:\n- nykytilanne ja elinkaari\n- suositellut toimenpiteet\n- suositeltujen toimenpiteiden\nKiinteistön omistajille ja turvallisuudesta vastaaville, kiinteistömanageeraajille, turvatekniikan hankinnoista vastaaville ja kiinteistökehitykseen.\nTurvatekniikan kartoituksessa tarvitaan asiantuntijaa, jolla on syvällistä teknistä osaamista ja markkinoilla olevan turvatekniikan toiminnallista tuntemusta.\nKartoitus selvittää turvatekniikan elinkaaren ja arvioi tulevien ylläpitokustannusten määrää\nHuomioi tulevat uudistamis- tai korjauskustannukset osana budjetointia\nMahdollistaa kilpailutukset ja uudistamishankkeet ennen järjestelmien elinkaaren päättymistä\nHyödynnä nykyaikaisen turvatekniikan potentiaali\nSeclion Oy on turvallisuusalan toimijoista riippumaton asiantuntijayritys, joten voimme analysoida asiakkaidemme turvallisuusjärjestelyjä ilman eturistiriitaa palveluiden, ohjelmistojen tai laitteiden myynnistä.\nTuotamme asiakkaillemme turvallisuuden hankintakonsultointipalveluita, jonka vuoksi meillä on aina ajantasainen käsitys markkinoilla olevien turvallisuusratkaisujen mahdollisuuksista, rajoituksista sekä oikeasta kustannustasosta.\nEsittämämme suositukset perustuvat huolellisesti laadittuihin asiakaskohtaisiin riskiarvioihin.\nSeclionilla on poliisin myöntämä turvallisuusalan elinkeinolupa (turvasuojaustoiminta) ja asiantuntijoilla vastaavasti turvasuojaajakortit